
Un lucru este lămurit şi trebuie să rămînă clar pentru toată 
lumea, mai ales pentru celebrul excursionist de la 
Cotroceni şi adulatorii actorului creator de drame, Zelenski. 
Vladimir Putin a explicat în dialogul cu Tucker Carlson că 
realitatea istorică dovedeşte faptul că Ucraina este un stat 
artificial, format în mare parte din teritorii istorice ale Rusiei, 
Ungariei, Poloniei şi României, făcute cadou Kievului de 
către Stalin şi Hruşciov. Ideea principală este că Putin s-a 
prezentat ca un preşedinte normal, calm, cu o logică 
aşezată, situat la ani lumină de pacientul Biden, de 
Occident şi de impostura acestora. 


Bun, să ne întoarcem la ai noştri „bravi” şi la România 
pitorească, ţara de sub scara UE, unde, spun statisticile, 
peste patru milioane de oameni nu au voie să se 
îmbolnăvească. Pentru că jumătate dintre satele şi 
comunele ţării nu au medic de familie permanent şi nici 
farmacii. Doar cei care au posibilitatea să se deplaseze în 
oraşele din apropiere cu maşina îşi mai lungesc zilele. 
PL Care, nu, încearcă leacuri băbeşti sau se sting pur şi 
PUTERI = simplu din lipsa unui ajutor medical. Un alt fapt extrem de 
za jignitor pentru eroii neamului românesc este cazul 
mercenarului Horaţiu Potra, mort în războiul din Congo, 
(fimages/stories/editorial/Razboiul_pentrucarielan_ 2024gpa)jface cu România, individ cercetat cu ani 
în urmă într-un dosar de cultivare de canabis şi alte 
infracţiuni, adus în ţară învelit cu drapelul naţional. Ştefan, Mircea, Mihai, lon, Nicolae... se răsucesc 
în morminte, aşteptînd ca ţepele lui Vlad să facă dreptate. 


Dacă tot a venit vorba de „ţepe'”, ce face lohannis în acest timp? Pe ultima sută de metri ascute alte 
ţepe pentru români şi coace planuri europene de tras spuza pe turta sa. Planuri care nu i-ar veni în 
minte nici ăluia cu coarne. Semn că i s-au dat toate setările peste cap şi trebuie restartat, fiindcă nu-l 
duce mintea, nici să-l pici cu ceară, la problemele reale ale cetăţenilor cărora le-a jurat credinţă. Cu 
tupeu şi nonşalanţă lohannis a cerşit de la microfonul P.E., bătind şeaua să priceapă iepele UE, că 
ar avea nevoie de o funcţie în bordelul de lux al Înaltei Curți Europene, după expirarea mandatului. În 
mod sigur, tovarăşii europeni de pahar şi furculiţă nu-l vor abandona pe lohannis. La fel cum s-a 
procedat cu Koveşi. Parchetul General i-a clasat dosarele prin care era pusă sub acuzare, ca mai 
apoi să fie extrasă cu penseta din ţară şi aşezată la loc de cinste, în slujba ocultei mondiale. Cît le va 
fi util, se vor folosi de el, apoi va avea soarta lui Petrov, securistul: „la gunoi” sau la răcoare. Nimeni, 


chiar nimeni, nu vrea să dezgroape cazul „Grupului Etnic German” (Deutsche Volksgruppe in 
Rumâănien) - ispravă iohannistă care a încălcat prevederile tratatelor internaţionale şi a deposedat 
statul român de bunuri de patrimoniu naţional? 


Jurnaliştii străini n-au trecut cu vederea discursul lui lohannis din Parlamentul European, mai multe 
publicaţii, printre care ziarul britanic „Emerging Europe” scrie în mod ironic, sub semnătura lui Craig 
Turp-Balazs, că dacă preşedintele României, Klaus lohannis, nu reuşeşte să-şi găsească un loc de 
muncă decent, nu-i vina Europei, şi nu are de-a face cu discriminarea, aşa cum lohannis a acuzat. 
„Preşedintele României, Klaus lohannis face de mai mulţi ani apeluri de genul „vino şi ia-mă”, ca în 
fotbal. Ales în 2019 pentru un al doilea mandat, el nu poate candida pentru un al treilea şi, la 64 de 


ani, caută în mod activ un alt loc de muncă de ceva timp”, scrie Craig Turp-Balazs . 


Revenind la cele patru tipuri de alegeri din acest an, parlamentare, europarlamentare, locale şi 
prezidenţiale, cel mai inteligent în ghilimele ministru de Finanţe al României, Marcel Boloş a declarat 
că alegerile vor costa aproape 4 miliarde de lei. Aşadar, 4 miliarde, pachetul de voturi, 6,6 miliarde 
USD (30 de miliarde lei româneşti, rebotezaţi RON de BNR-istul veşnic, securistul Mugurel cu nume 
de cod „Manole”) cerute statului român de Compania canadiană „Gabriel Resources”, drept 
despăgubiri pentru că i-ar fi blocat proiectul minier de la Roşia Montană, suma reprezntînd 
aproximativ 2% din PIB-ul pe 2023, este de 10 ori mai mare decit estimează statul că ar datora. 
România e ţara perfectă care îi îmbogăţeşte pe americani, pe canadieni şi le mai dă şi despăgubiri. 
Pensiile speciale, înghit şi ele sume uriaşe, dacă ne gîndim la torţionarul Augustin Lazăr, fostul 
procuror general al României, cu cea mai mare pensie specială de 50.359 de lei (10.000 de euro), 
apoi, magistraţii, procurorii, judecătorii şi consilierii financiari ai Curţii de Conturi. Ăştia sînt cei mai 
avuţi pensionari din sistemul public de pensii românesc şi, în ordine descrescătoare, parlamentarii, 
membrii corpului diplomatic şi consular, o serie de angajaţi ai M.., ai M.A.N,, ai serviciilor de 
informaţii. 


Judecătorii CCR, numiţi politic, care au parafat aberanta decizie a păstrării pensiilor speciale, trebuie 
revocaţi şi judecaţi pentru abuz în serviciu. Pensiile speciale nu sînt un drept cîştigat prin 
contributivitate, ci un privilegiu însuşit prin funcţia de putere în stat. Ca să ajungă parlamentari, 
deputaţi, senatori, mulţi impostori, plagiatori, fără calificări în vreun domeniu, dar cu diplome 
achiziţionate la 50 de ani, şi-au cumpărat fotoliile, plătind o anumită sumă partidului, care i-a pus pe 
listă. Ca să mai jumulească ceva şi să reducă gaura din buget, lui don Ciolacu i-a căşunat pe 
pensionarii cu decenii de muncă prestate, crescînd impozitele şi reintrducînd CAS... că de, doar de la 
amăriţi trebuie luat, nu?, în loc să-l tragă la răspundere pe drogatul Cîţu, cum şi unde a palmat sacii 
de bani împrumutaţi cu dobîndă record. 


În concluzie, toţi cei care dau buluc să ocupe fotoliile statului sînt avertizaţi că nu le vor suficiente 
nişte programe de măsuri pe hirtie, ci le trebuie minte din belşug să priceapă că dusul cu zăhărelu' s- 
a perimat, iar marile aşteptări ale poporului nu mai pot fi înşelate la nesfirşit. Mandatele viitoare 
trebuie să coaguleze capete luminate, capabile să se dedice interesului naţional, nu pe aceiaşi 
măscărici, slugi ale UE şi SUA, arondaţi la putere. Avem nevoie de o minimă seriozitate politică, nu de 
alte alianţe de interese şi jocuri de putere, care să zguduie din temelii harta socială internă. Rămîneţi 
atenţi la scena politică internă, a început cel mai dur război pentru butoanele puterii. 

